##### MISA CON NENOS

##### 23 de maio de 2021 - PENTECOSTE

Evanxeo de **san Xoán 20,19-23**

**“*Como o Pai me enviou, así tamén***

***vos envío eu. Recibide o Espírito Santo”.***



1. **ACOLLIDA**

 Benvidos á celebración do domingo de Pentecoste, o último día da cincuentena pascual. Hoxe invocamos a experiencia dos apóstolos: o Espírito descende sobre eles, éncheos de coraxe e lánzaos a evanxelizar, dando testemuño do Señor Xesús. Como entón, nós celebramos que Xesús nos regala o seu Espírito que nos fai homes e mulleres novos e énchenos de forza para difundir con paixón o Evanxeo. Dános ás para elevarse para buscar a felicidade en Deus, que nos une e nos sostén. É ***o lume e o espírito o que nos eleva e nos move*** por dentro, é dicir, é o Espírito Santo o que nos enche de alegría, de ganas de vivir a nosa fe como membros da Igrexa de Cristo. Digámoslle hoxe: ***Ven Espírito Santo!, móvenos, inspíranos, dános os teus sete dons.***

(Un cartel: “O lume e o espírito elévanos e móvenos”).

SAÚDO do sacerdote: No nome...

***- O Deus da vida que resucitou a Xesús e, pola acción do Espírito Santo, énchenos de alegría e de paz, sexa convosco.***

**2. PETICIÓNS DE PERDÓN ou ASPERSIÓN**

*(Sacerdote): Pedimos perdón ao Señor polos pecados persoais e colectivos ao celebrar a Eucaristía:*

-**(Neno-nena):** Porque moitas veces vivimos de costas á acción do teu Espírito, dicímosche: *Señor, ten piedade de nós.*

-**(Pai-nai):** Polos obstáculos que poñemos á manifestación do teu Espírito nas nosas vidas, rogámosche: *Cristo, ten piedade de nós.*

-**(Catequista):** Polas veces que non fomos testemuñas da bondade de Deus segundo o Espírito de Xesús, pedímosche: *Señor, ten piedade de nós.*

1. **PALABRA DE DEUS**

**MONICIÓN ÁS LECTURAS**

As lecturas deste domingo fálannos todas do Espírito Santo. O libro dos Feitos narra a vinda do Espírito aos apóstolos enchéndose todos del e falando en diversas linguas. S. Paulo afirma que é a acción de Espírito a que nos leva a confesar a Xesús, a estar unidos e a vivir os carismas que el nos regalou. No evanxeo, Xesús preséntase no medio dos apóstolos e éncheos de paz, de alegría e dálles o poder de perdoar.

**LECTURAS**

**FEITOS ,1-11:** *Enchéronse todos de Espírito Santo e empezaron a falar en linguas.*

Ao chegar o día de Pentecoste, estaban todos reunidos en un mesmo lugar. De súpeto, un ruído do ceo, como dun vento recio, resoou en toda a casa onde se atopaban. Viron aparecer unhas linguas, como labaradas, que se repartían, pousándose encima de cada un. Enchéronse todos de Espírito Santo e empezaron a falar en linguas estranxeiras, cada un **na lingua que o Espírito lles suxería.**

Atopábanse entón en Xerusalén xudeus devotos de todas as nacións da terra. Ao oír o ruído, acudiron en masa e quedaron desconcertados, porque cada un oíaos falar no seu propio idioma. Enormemente sorprendidos, preguntaban:

-Non son galileos todos eses que están falando? Entón, como é que cada un oímolos falar na nosa lingua nativa? Entre nós hai partos, medos e elamitas, outros vivimos en Mesopotamia, Xudea, Capadocia, no Ponto e en Asia, en Frixia ou en Panfilia, en Exipto ou na zona de Libia que limita con Cirene; algúns somos forasteiros de Roma, outros xudeus ou prosélitos; tamén hai cretenses e árabes; e cada un oímolos falar das marabillas de Deus en nosa propia lingua.

*Palabra do Señor*

**Salmo 103:**

**Envía o teu Espírito Señor e renova a face da terra.**

**1ª Corintios 12, 3b 7.12-13: *Fomos bautizados nun mesmo Espírito, para formar un só corpo.***

**San XOÁN 20, 19-23:** *Como o Pai me enviou, así tamén vos envío eu. Recibide o Espírito Santo.*

|  |
| --- |
| **Narrador:** Á noitiña daquel día, o día primeiro da semana, estaban os discípulos nunha casa, coas **portas pechadas**, por medo aos xudeus. Nisto entrou Xesús, púxose no medio e díxolles:  **Xesús:** -*Paz convosco.*  **Narrador:** E dicindo isto, ensinoulles as mans e o costado. E os discípulos enchéronse de alegría ao ver o Señor. Xesús repetiu:  **Xesús:** *-Paz convosco. Como o Pai me envioume, así tamén vos envío eu.*  **Narrador:** E dito isto, exhalou o seu alento sobre eles e díxolles:  **Xesús:** -***Recibide o Espírito Santo***; *a quen lles* ***perdoedes*** *os pecados, quédanlles perdoados; a quen llos reteñades, quédanlles retidos.*    **Palabra do Señor.** |

**5. ORACIÓN DA COMUNIDADE**

**(Sacerdote:)** *Pidamos ao Pai que nos envíe e nos robusteza coa forza do Espírito de Xesús.*

***-Dános, Señor, o teu Espírito.***

1. Que o teu Espírito encha a terra de paz. ***Oremos.***
2. Que o teu Espírito chegue a todos os que necesitan esperanza. ***Oremos.***
3. Que o teu Espírito abrande os corazóns empobrecidos. ***Oremos.***
4. Que o teu Espírito ilumine os que están na noite do egoísmo. ***Oremos.***
5. Que o teu Espírito nos regale os seus dons de sabedoría e fortaleza. ***Oremos.***
6. Que o teu Espírito nos inspire a realizar o que che é grato. ***Oremos.***

7. Que o teu Espírito guíe os que te buscan. ***Oremos.***

1. Que o teu Espírito nos dea o gusto das benaventuranzas. ***Oremos.***
2. Que o teu Espírito nos anime a querer a Deus máis que ás cousas. ***Oremos.***
3. Que o teu Espírito nos axude aos que imos comulgar por primeira vez, a serche fieis. ***Oremos.***
4. Que o teu Espírito encha de forza renovadora aos que recibiron ou recibirán proximamente a confirmación. ***Oremos.***

**(Sacerdote):** *Envía o teu Espírito, Señor, para que sempre vivamos na túa presenza. Por XNS...*

**5. OFRENDAS (posibilidades)**


**CRISMA:**

Hoxe presentámosche o Crisma usado no noso bautismo e na confirmación. No Bautismo recibimos o Espírito Santo que nos fai cristiáns, nacemos á vida divina e entramos na Igrexa. Na confirmación o Espírito de Xesús fainos crecer e perfecciónanos como cristiáns.

**SETE CANDEAS VERMELLAS:**

Con estas sete candeas acesas queremos representar os 7 dons que o Espírito dá aos que seguen a Xesús: Sabedoría, Intelixencia, Consello, Fortaleza, Ciencia, Piedade e Temor de Deus.

**PAN E VIÑO:**

Co pan e o viño traemos ante o altar o noso desexo de mellorar o mundo. Que nunca falten forzas nas nosas mans, ideas na nosa cabeza e vontade nos nosos corazóns para dispoñernos cara ao ben.

[](http://3.bp.blogspot.com/-blAEjGHvuHY/TfVmNBotp7I/AAAAAAAAABA/llsQ-DF1swo/s1600/Glori_3_bis2.jpg)

1. **APAGAMOS O CIRIO PASCUA**

Hoxe apagamos o cirio pascual ao finalizar a eucaristía porque terminamos o tempo alegre de Pascua no que o mantivemos aceso coma se fose un só día, un gran domingo. Neste tempo celebramos a Resurrección de Xesús e a súa presenza entre nós na Eucaristía, na súa Palabra, na comunidade, nos necesitados. Hoxe conclúe este tempo de Pascua. Agora é o tempo da Igrexa, é o noso tempo, para facer presente a Xesús no mundo e realizar a misión evanxelizadora que nos encomendou, para iso recibimos a forza do Espírito.

1. **SUXESTIÓNS**

- Aprende e reza as oracións que nos falan do Espírito santo: “Gloria ao Pai”, o “Credo” ou a secuencia de Pentecoste: “Ven Espírito divino, manda a túa luz desde o ceo. Pai amoroso do pobre, don nos teus dons espléndido. Luz que penetras as almas, fonte do maior consolo”.

- Elaborade un mural sobre os froitos do Espírito (Gál 5, 22-23). Vede como familiarizarvos co Espírito Santo para vivir cheos de forza, como auténticas testemuñas de Xesús.



**Cando estamos desorientados**

**podemos sentir que alguén nos guía na nosa cegueira.**

**Cando estamos paralizados polo medo**

**podemos sentir algo que nos abraza con seguridade.**

**Cando estamos indefensos**

**podemos sentir algo que nos protexe con forza.**

**Cando estamos cheos de dúbidas**

**pode brillar en nós con pequenas luces a verdade.**

**“O espírito que sentides son eu que estou convosco…Recibide o Espírito Santo”, di Xesús.**

**ORACIÓN DE GRAZAS**

Oración ao Espírito Santo

**Oh Espírito Santo,** Amor do Pai, e do Fillo, inspírame sempre o que debo pensar, o que debo dicir, como debo dicilo, o que debo calar, como debo actuar, o que debo facer, para gloria de Deus, ben das almas e a miña propia Santificación.

**Espírito Santo,** dáme agudeza para entender, capacidade para reter, método e facultade para aprender, sutileza para interpretar, graza e eficacia para falar.

**Dáme acerto** ao empezar, dirección ao progresar eperfección ao acabar. Amén.

*Cardenal Verdier*

**Te lo pedimos con María, reina de las Misiones. Amén.**

FELIZ DOMINGO DE pentecostE

\* \* \* \*

REDE CATEQUISTAS Galicia